cyanic-selkie/wikianc huggingface dataset:
Տատու (խումբ)
2000-2001 թվականներ
2001 թվականի մայիսի 21-ին թողարկվում է «200 հանդիպակացով» («200 по встречной») ալբոմը և «Մեզ չեն հասնի» («Нас не догонят») երգի տեսահոլովակը։ Առաջին երկու ամիսների ընթացքում ալբոմը վաճառվում է 500 000 կրկնօրինակ պաշտոնական տպաքանակով։ Ընդհանուր առմամբ, 2001 թվականի ընթացքում, ալբոմի վաճառքը կազմում է ավելի քան 2 միլիոն կրկնօրինակ։ Ալբոմը, չնայած ռուսալեզու լինելուն, գերազանցում է հանրաճանաչության բոլոր ռեկորդները (60 հազար վաճառված կրկնօրինակ առաջին շաբաթվա ընթացքում), ընդ որում, ոչ միայն Ռուսաստանում, այլ նաև Արևելյան Եվրոպայում։ «Ես ցնորվել եմ» երգի համար հունիսին խումբը արժանանում է «Хит FM» ռադիկայանի «Հարյուր փութանոց հիթ» մրցանակին ։ Օգոստոսին սկսվում են ալբոմի անգլալեզու տարբերակի ձայնագրությունները։
2001 թվականի սեպտեմբերի 6-ին Նյու Յորքում խումբն արժանանում է «MTV Video Music Awards» մրցանակի, V«iewers' Choice - Best Russian Video» անվանակարգում, «Ես ցնորվել եմ» երգի տեսահոլովակի համար։ Թողարկվում է «30 րոպե» («30 минут») սինգլը և հոլովակը, որը 2001 թվականի աշնանից մինչև 2002 թվականը ռուսական հեռուստատեսությամբ ցուցադրվում է ավելի քան 3000 անգամ։ «MTV Russia»-ն «Ես ցնորվել եմ» տեսահոլովակը ճանաչում է տարվա լավագույն երաժշտական տեսագրություն։ Խումբն ուղևորվում է շրջագայության Ռուսաստանում, Բելառուսիայում, Ուկրաինայում, Մերձբալթիկայում, Սլովակիայում, Բուլղարիայում, Գերմանիայում։ 2001 թվականի ընթացքում խումբը, ընդհանուր առմամբ, տալիս է ավելի քան 150 համերգ տասնյակ քաղաքներում։ 2001 թվականի նոյեմբերի 17-ին, Կրեմլում, «Տատու»-ն արժանանում է «Ոսկե Գրամոֆոն» մրցանակի։
2002-2003 թվականներ
2002 թվականի հունվարին «Տատու»-ն սկսում է ալբոմի անգլալեզու տարբերակի սինգլների ձայնագրությունը, ԱՄՆ-ում («Not Gonna Get Us») և Գերմանիայում («I’ve Lost My Mind») թողարկելու համար։ Մանչեսթերում գործընթացը ղեկավարում էր «F.A.F/Cap Com Production»-ը, որը պրոդյուսավորել էր Sonique, Moby, Rammstein, Eskimos & Egypt, Steps հանրահայտ խմբերին։ Լոնդոնում երգերի վերաձայնագրումը իրականցվում էր պրոդյուսեր Թրևոր Հորնի հետ միասին ։ Թրևոր Հորնը հետագայում նշում է, որ սկավառակը նրան «շատ դուր է եկել», ասելով մենակատարուհիների մասին. «նրանք շատ լավիկն են։ Խաղաղ, հաճելի, ընկերասեր, մի քիչ վայրենի գազանիկներ» ։
2002 թվականի մայիսի 30-ին կայանում է «Պարզ շարժումներ» («Простые движения») նոր հոլովակի շնորհանդեսը։ Հուլիսին սկսվում են «All the Things She Said» («Ես ցնորվել եմ») սինգլի անգլալեզու տարբերակի տեսահոլովակի նկարահանումները։ «200 km/h in the Wrong Lane» ալբոմը թողարկվում է ԱՄՆ-ում։ Օգոստոսին «Տատու»-ն փոխում է իր անվանումը «t.A.T.u.»-ով, կապված նրա հետ, որ Ավստրալիայում արդեն գոյություն ուներ «Tatu» խումբը։ Օգոստոսի 12-ին «Տատու»-ն ելույթ է ունենում Լաս Վեգասում, «Billboard» ամսագրի մրցանակների հանձնման արարողության շոուի ժամանակ (2002 Fox Billboard Bash)[11].
2002 թվականի սեպտեմբերի 3-ին «All the Things She Said»-ը եթեր է հեռարձակվում Իսպանիայի, Իտալիայի, Հոլանդիայի, Շվեդիայի, Ֆինլանդիայի, Նորվեգիայի ռադիո և երաժշտական ալիքներով։ Առաջին օրը, Իտալիայում, այն արժանանում է «ոսկե» կարգավիճակի (25 հազար վաճառված կրկնօրինակ)։ Սեպտեմբերի 10-ին սինգլը թողարկվում է ԱՄՆ-ում։ 2002 թվականի հոկտեմբերի 7-ին Արևմտյան Եվրոպայում թողարկվում է «200 հանդիպակացով» ալբոմի անգլալեզու տարբերակը՝ «200 km/h in the Wrong Lane» անվանումով, անմիջապես դառնալով բեսթսելլեր։ Խումբն ուղևորվում է Եվրոպայով պրոմո-շրջագայության։ Պրոմո-շրջագայության ընթացքում «Տատու»-ն տալիս է մոտ 50 հարցազրույց, հրապարակված բոլոր եվրոպական լեզուներով։
2002 թվականի նոյեմբերի 14-ին խումբը կատարում է «All the Things She Said» հիթը, «MTV Europe Music Awards» մրցանակների հանձնման արարողության ժամանակ։ Տեսահոլովակը ընկնում է «MTV US»-ի և «MTV UK»-ի մշտական կրկնության տակ, Իտալիայում և Շվեդիայում սինգլը ստանում է «պլատինե» կարգավիճակ։ Խումբը հարցազրույց է տալիս «Rolling Stone»-ին։
2003 թվականի փետրվարին «Տատու»-ն ելույթ է ունենում ամերիկյան NBC հեռուստաընկերության հանրահայտ «Tonight» հեռուստաշոուի ժամանակ։ Մենակատարուհիների շապիկների վրա ռուսերենով գրված էր հակապատերազմական բովանդակության արտահայտություն։ Այդ ժամանակ ամերիկյան հեռուստատեսությունը փորձում էր թույլ չտալ արտահայտություններ Իրաքում պատերազմի վերաբերյալ։
2003 թվականի մայիսի սկզբին, չնայած 500 հազար օրինակի հասած «200 km/h in the Wrong Lane» ալբոմի վաճառքին, հետաձգվում են խմբի ելույթները Լոնդոնում և Մանչեսթերում։ Ըստ համերգի կազմակերպիչների խոսքերի, դրա պատճառ են հանդիսանում տոմսերի վատ վաճառքը։ 12 հազար հանդիսական տեղավորող «Ուեմբլի Արենայի» համերգին վաճառվել էր մոտ հազար տոմս ։ Ինչպես հայտնում էր «Էքսպերտ» ամսագիրը, համերգի գովազդի համար ընդգրկվել էին փիար-ընկերություններ, որոնք կենտրոնացել էին Բրիտանիայում ապրող ռուսների վրա և գովազդները տաղեվորում էին ռուսալեզու լրատվական միջոցներում ։ Սակայն խմբի պրոդյուսեր Իվան Շապովալովը, ով ծրագրավորել էր համերգին 300 աղջիկների մասնակցությունը դպրոցական համազգեստով, համերգի չեղարկումը կապում էր համերգի կազմակերպիչների վրա հասարակական կարծիքի ճնշմամբ ։
2003 թվականի մայիսի 24-ին «Տատու»-ն ներկայացնում էր Ռուսաստանը Ռիգայում կայացող «Եվրատեսիլ» երգի մրցույթին, «Մի հավատա, մի վախեցիր, մի խնդրիր» («Не верь, не бойся, не проси») երգով։ Մրցույթի կազմակերպիչները նախազգուշացրել էին, որ խուլիգանության դեպքում խումբը կորակազրկվի ։ Խումբը զբաղեցնում է երրորդ տեղը (164 միավոր), Թուրքիայից (167 միավոր) և Բելգիայից (165 միավոր) հետո ։ Մեծ Բրիտանիայի և Իռլանդիայի կողմից խումբը ստանում է 0 միավոր, ընդ որում Իռլանդիայում հեռախոսային քվեարկությունը տեխնիկական պատճառներով փոխարինվում է ազգային ժյուրիի քվեարկությամբ (իռլանդական պրովայդերի և RTE ալիքի անհամաձայնության պատճառով)։ Ռուսական «Առաջին ալիք»-ը փորձեց բողոքարկել արդյունքները, միավորները անվանելով «ոչճշմարտանման ցածր» և պահանջեց հրապարակել ազգային քվեարկությունների արդյունքները։ Սակայն RTE հեռուստաընկերությունը հայտարարեց, որ ցանկացած դեպքում արդյունքը մնում է նույնը ։ Եվրոպական հաղորդակցման միությունը մերժում է «Առաջին ալիք»-ի պահանջները։
2003 թվականին «Տատու»-ն ստանում է «IFPI Platinum Europe Award» Ֆոնոգրամայի արտադրության միջազգային ասոցիացիայի իր երկրորդ մրցանակը՝ Եվրոպայում «200 km/h in the Wrong Lane» ալբոմի մեկ միլիոն կրկնօրինակի վաճառքի համար ։ Խումբը երկրորդ տեղն է զբաղեցնում Ֆրանսիայի ազգային հիթ-շքերթում և առաջին տեղը Մեծ Բրիտանիայի հիթ-շքերթներում։ Հոկտեմբերին «Տատու»-ն դառնում է մրցանակակիր «World Music Awards»-ում, «Լավագույն համաշխարհային փոփ-խումբ», «Լավագույն համաշխարհային դուետ» և «Լավագույն պարային խումբ» անվանակարգերում։ Շապովալովը առաջարկում է արարողության ժամանակ մասնակցուհիներին հանձնեն իսկական ինքնաձիգեր՝ ոչմարտական փամփուշտներով, որով Յուլիան և Լենան պետք է «գնդակահարեին» հանդիսասրահը։ Սակայն կազմակերպիչները հանձնում են խաղալիք ինքնաձիգեր, արդյունքում խումբը հրաժարվում է մասնակցությունից և չի ստանում մրցանակները։ Դուետը, նաև, հրաժարվում է մասնակցել «MTV Europe Music Awards» մրցանակի համար պայքարին, «Best Russian Act» («Ռուսաստանի լավագույն կատարող») անվանակարգում։ Իր հայտարարությունում «Տատու»-ն իր արարքը բացատրում է նրանով, որ 2001 թվականին նրանք արդեն դարձել էին տվյալ անվանակարգի հաղթողներ և ցանկանում են հաղթելու հնարավորություն տալ ուրիշ կատարողներին։ MTV-ի հանդիսականների հավաքած ձայները «Տատու»-ն խնդրում էր փոխանցել «Լենինգրադ» խմբին և Սերգեյ Շնուրովին, սակայն հեռուստաալիքի պատասխան հայտարարությունում ասվում էր, որ դա արգելված է ։
2003 թվականը դառնում է աշխարհում խմբի հանրաճանաչության գագաթնակետը։ «Տատու»-ն վստահորեն առաջին տեղերն է զբաղեցնում եվրոպական երկրների հիթ-շքերթներում։ Տարվա արդյունքներով «Տատու»-ի նորամուտային ալբոմը ստանում է «Ոսկե սկավառակ»-ի կարգավիճակ Անգլիայում, Հարավային Աֆրիկայում, Կորեայում, Սինգապուրում, Գերմանիայում, Ավստրիայում, Շվեյցարիայում, Ֆրանսիայում, (Իսպանիա)յում, (Մեքսիկա)յում, «Պլատինե սկավառակ»՝ Թայվանում, Ֆինլանդիայում, Լեհաստանում, Իտալիայում, «Կրկնակի պլատինե սկավառակ»՝ Հոնկոնգում, Չեխիայում, Կանադայում։ «Տատու»-ն սահմանում է նաև բացարձակ ռեկորդ Ճապոնիայում վաճառքի ծավալներով՝ 1,8 միլիոն «200 km/h in the Wrong Lane» ալբոմի օրինակ, առաջ անցնելով «The Beatles» խմբի, Մայքլ Ջեքսոնի, Մադոննայի սկավառակների վաճառքի ծավալների ռեկորդից ։ Առաջին ալբոմի վաճառքի ընդհանուր ծավալները, ըստ Universal-ի ռուսական բաժանմունքի ղեկավար Դմիտրի Կոննովի տվյալների, կազմում են 4,3 միլիոն օրինակ ամբողջ աշխարհով և «մի քանի հարյուր հազար» Ռուսաստանում և ԱՊՀ-ում ։ Գերմանական «Rammstein» ռոք-խումբը ծրագրել էր «Տատու»-ի հետ համատեղ ձայնագրել «Moskau» երգը, իրենց «Reise, Reise» ալբոմից, սակայն բանակցությունները անարդյունք են ավարտվում ։
2004-2006 թվականներ
2004 թվականի հունվարին, СТС հեռուստաալիքով սկսվում է ցուցադրվել ««Տատու»-ն Երկնատակում» շոուն։ Ենթադրվում էր, որ ռեալիթի-շոուի ռեժիմով կցուցադրվի դուետի աշխատանքը նոր ալբոմի վրա։ Նկարահանումները իրականացվում էին «Պեկին» հյուրանոցում, Մայակովսկու հրապարակում, եզրափակիչ մասը պետք է կազմեր խմբի երկրորդ ալբոմի ռելիզը։ Սակայն, արդյունքում, Յուլիան և Լենա խզում են հարաբերությունները պրոդյուսեր Իվան Շապովալովի հետ։ Շապովայովը վայր է դնում «Նեֆորմատ» ընկերության գլխավոր տնօրենի պարտականությունները, որը պատկանում էր «Տատու» բրենդին, խմբի անվանումը մնում է երգչուհիներին։ «Նեֆորմատը» վերակազմվավորվում է և նրա մնացորդները վերածվում են «ՇապովաLOVE ֆոնդի»։ Դրանից հետո աղջիկները որոշում են շարունակել երաժշտական կարիերան ինքնուրույն։ Խմբի գործունեությունում նկատվում է զգալի անկում։ Հետագա ճանապարհի ուղղությունը հարցականի տակ է, աշխատանքը հետաձգվում է Յուլիա Վոլկովայի հղիության պատճառով։ 2004 թվականի սեպտեմբերի 23-ին Յուլիա Վոլկովան ունենում է Վիկտորիա դուստրը ։
Ծրագրավորվում էր, որ խումբը կդառնա «t.A.T.u. Paragate» լիամետրաժ անիմե-ֆիլմի կերպարների նախատիպը, սակայն նախագիծը չի իրականանում։
2005 թվականի հունվարին Լոս Անջելեսի «Village» ստուդիայում «Տատու»-ն սկսում է աշխատել նոր ալբոմի վրա՝ «Մարդիկ-հաշմանդամներ» («Люди-инвалиды»)։ Ալբոմի միջազգային անվանման տարբերակնն է «Dangerous and Moving»: Չնայած ալբոմի անգլալեզու տարբերակի պաշտոնական ռելիզը կայանում է միայն աշնանը, դեռևս օգոստոսի վերջին այն կարելի էր գտնել համացանցում, որտեղ այն ընկել էր, ամենայն հավանականությամբ, «Universal»-ի կողմից պրոմո-ալբոմների առաքումից հետո։ «Dangerous and Moving»-ը ունենում է փոքրիկ հաջողություն, հասնելով լոկ 79-րդ դիրքը Անգլիայի հիթ-շքերթում, 12-րդ՝ Գերմանիայում, 131-րդ՝ ԱՄՆ-ում (Billboard), 10-րդ՝ Ճապոնիայում, այնտեղ պահպանվելով շատ կարճատև ժամանակ։ Այնուամենայնիվ, երկրորդ ալբոմը ստանում է «Ոսկե» կարգավիճակ Մեքսիկայում, Թայվանում և Ռուսաստանում։
Ի պաշտպանություն «Dangerous and Moving» ալբոմի, խումբը կազմակերպում է մասշտաբային պրոմո-շրջագայություն, «Տատու»-ն տալիս է բազմաթիվ հարցազրույցներ եվրոպական երաժշտական լրատվությանը, ինչպես նաև այցելում են Ճապոնիա և, առաջին անգամ, Հարավային Ամերիկայի երկրներ՝ Արգենտինա, Բրազիլիա։ Պրոմո-շրջագայությունը, որը հիշվում է բազմաթիվ երկրպագուների կողմից, տևում է մի քանի ամիս։
2005-2006 թվականներին «Տատու»-ն մի քանի համերգներ է տալիս Մերձբալթիկայում, ինչպես նաև Գերմանիայում (ակումբային ելույթներ), Շվեյցարիայում (փառատոն), Ֆինլանդիայում (փառատոն), Մոլդովայում (ակումբային ելույթներ), Հայաստանում, Մեքսիկայում, Բելգիայում (փառատոն դպրոցականների համար), Կորեայում, Թայվանում (փառատոն), Ճապոնիայում (ակումբային ելույթներ), ինչպես նաև անց են կացնում մասշտաբային շրջագայություն՝ «Dangerous and Moving Tour», Ռուսաստանի և Ուկրաինայի քաղաքներով։ Սակայն երկրպագուների քանակի կրճատումը, առաջացած խմբի կողմից իրենց լեսբիական անցյալի հերքումով և հասկացողության համար հեշտ հասանելի իմիջի բացակայությամբ, բազմապատկած համերգի կազմակերպման ցածր մասնագիտականությամբ, ի զորու չլինելով գնահատելու իրավիճակը և ճիշտ կազմակերպելու գովազդային գործունեությունը, առաջացրին համերգների գրաֆիկի պարբերական խզման և կիսադատարկ դահլիճների։ Տվյալ փուլում Յուլիան և Լենան շարունակում էին ամենուրեք հերքել, որ իրենց մեջ երբևէ շատ խոր զգացմունքներ են եղել (այդպիսով կորցնելով ևս որոշակի քանակի հին երկրպագուների) և ամբողջ տեղի ունեցողը անվանում էին հարաբերություններով («սիրով») երկու քույրերի կամ ընկերուհիների միջև։
«Dangerous and Moving» ալբոմից թողարկվել է ընդամենը 3 սինգլ՝ «All About Us», «Friend or Foe», «Gomenasai» և պրոմո-սինգլ ռադիոկայանների համար՝ «Loves Me Not»: «Մարդիկ-հաշմանդամներ» ալբոմի տարածման համար պատրաստվել և հեռարձակման է թողարկվել միակ ռադիո-սինգլը՝ «Մարդիկ-հաշմանդամներ» երգի հիման վրա։
«All About Us» սինգլը ընկնում է եվրոպական երկրների հիթ-շքերթների թոփ-10-ի մեջ։ Սակայն, «Friend or Foe» հաջորդ սինգլը չկարողացավ կրկնել հաջողությունը, թողարկվում է Անգլիայում, որտեղ հասնում է միայն 48-րդ հորիզոնականը (հավանաբար վատ պրոմոուշենի և ռադիո-հաճախակիության պատճառով), ինչպես նաև Իտալիայի, Հունաստանի և Շվեյցարիայի։ Անհասկանալի է մնում երկրորդ սինգլի այդքան զգալի ուշացումը, լոկ 2006 թվականի հունվար-փետրվար ամիսներ, չնայած սկզբնապես այն ծրագրավորվել էր թողարկել դեռևս 2005 թվականի դեկտեմբերին։ Անգլիայում սինգլի անհաջողությունից հետո, նրա ռելիզը չեղարկվում է ամբողջ Եվրոպայում։ «Gomenasai» սինգլը թողարկվում է 2006 թվականի գարնանը Գերմանիայում, որտեղ այն կարողանում է հասնել միայն թոփ-30, ճիշտ է, առանց որևէ պրոմոուշենի ընդհանրապես, սինգլի միակ շնորհանդեսը եղել է ելույթը գերմանական «Bravo Supershow»-ում, մայիսի 6-ին։ Համարյա միաժամանակ Գերմանիայում սկսվում է տարածվել ամերիկյան «Flipsyde» ռեփ-խմբի երգը, որոնք իրենց «Happy Birthday» ստեղծագործության համար օգտագործել էին «Gomenasai»-ից Յուլիայի և Լենաի սեմպլները և բնօրինակ վոկալային պարտիաները (երկու խմբերն էլ գրվում են «Interscope» լեյբլում)։ «Happy Birthday» սինգլի շնորհանդեսի համար, նաև, որոշ առումով, «Gomenasai» սինգլի, «Տատու»-ն և «Flipsyde»-ը տալիս են մի քանի համատեղ ելույթներ գերմանական հեռուստատեսությունում։
ԱՄՆ-ում նկարահանվում են 4 տեսահոլովակ («All About Us», «Մարդիկ-հաշմանդամներ», «Friend or Foe», «Gomenasai»), որպես «Loves Me Not»-ի տեսաշարք օգտագործվում է կենդանի ելույթը, որը խումբը կատարել էր աշնանային պրոմո-շրջագայության ընթացքում «G.A.Y.» ակումբում (Փարիզ, Ֆրանսիա)։ Հարկ է նշել, որ «Մարդիկ-հաշմանդամներ» ալբոմը այնուամենայնիվ արժանանում է Ֆոնոգրամաների արտադրության ազգային ֆեդերացիայի «պլատինե սկավառակին» ։ Ալբոմի վաճառքները կազմում են 500 հազար օրինակից քիչ քանակ աշխարհում և մոտ 200 հազար ԱՊՀ-ում ։ «Universal Music»-ը նպատակ ուներ վաճառել նոր ալբոմը ոչ պակաս 3 միլիոն կրկնօրինակ տպաքանակով ամբողջ աշխարհում։
2006 թվականի օգոստոսին «Տատու»-ն և «Universal Music»-ը դադարեցնում են իրենց համագործակցությունը ։ Հրաժեշտին «Interscope»-ը որոշում է թողարկել հիթերի հավաքածուն և լավագույն երգերը՝ «t.A.T.u. The Best», ձայնագրված խմբի կողմից իրենց գոյության ամբողջ ժամանակաշրջանում։ Ռելիզը կայանում է 2006 թվականի աշնանը։
2006 թվականի նոյեմբերին Կոմի Հանրապետությունում մարդու իրավունքների ներկայացուցիչ Լեոնիդ Վոկուևը խմբին մեղադրում է նրանում, որ «Մարդիկ-հաշմանդամներ» ալբոմի բուկլետում մակագրությունը վիրավորական է համարվում հաշմանդամների համար։ Այդ առիթով կայանում է քննարկում ОРТ-ի եթերի թոք-շոույում։ 2007 թվականի մայիսին «Universal Music»-ի ներկայացուցիչները խոստովանում են, որ տեքստում առկա էին «բառացի ձևակերպումներ և համեմատություններ, որոնք վիրավորական էին որոշակի խմի մարդկանց ընկալման համար» ։
Համաձայն «Forbes» ամսագրի ռուսական տարբերակը ռեյտինգի, 2005 թվականին խումբը վաստակել է 3,3 միլիոն դոլար, 2006 թվականին՝ 1,4 միլիոն դոլար ։
2007-2009 թվականներ
2007 թվականի հունվարին Յուլիան և Լենան մասնակցում են նոր ալբոմի որոշ ցուցադրական երգերի տարբերակների վոկալային պարտիաների ձայնագրություններին, որը անց էր կացվում Գերմանիայում։ Ձայնագրությանը մասնակցում էր Սվեն Մարտինը, ով 2002 թվականից հանդիսանում էր խմբի երաժշտական տնօրենը և ստեղնահարը ։ Խումբը շարունակում է աշխատանքները իրենց երրորդ ստուդիական ալբոմի վրա Լոս Անջելեսում։ Ըստ խմբի անդամներից մեկի՝ Յուլիա Վոլկովայի, խոսքերի, «ալբոմը կլինի պակաս ծանրաբեռնված» ։
Խմբի նոր ալբոմը, ինչպես և նախկինում, ուներ երկու տարբերակ՝ ռուսական և անգլիական։ Երրորդ սկավառակի աշխատանքային անվանումն էր «Թափթփուկների կառավարումը» («Управление отбросами», «Waste management»), նրա ռելիզը նախապես ծրագրավորված էր 2007 թվականի աշուն-ձմռանը, սակայն Յուլիա Վոլկովայի երկրորդ հղիությունը և մի շարք արտաքին պատճառներ հետաձգում են ռելիզի հրապարակման ամսաթիվը ։
Հունիսի վերջին խումբը ներկայացնում է իր նոր երգը՝ «Մի խղճա» («Не жалей»), որը մտնում է նոր ալբոմի մեջ, սակայն որպես սինգլ չի թողարկվում։ Որպես «Թափթփուկների կառավարումը» ալբոմի առաջին սինգլ թողարկվում է «Սպիտակ թիկնոցիկ» («Белый плащик») երգը, որի համար տեսագրությունը նկարահանվում է հոկտեմբերին ։
Հուլիսին Յուլիան և Լենան մասնակցություն են ունենում ռեժիսոր Ռոլան Ժոֆի «Դու և ես» ֆիլմի նկարահանումներին, որի սցենարի հիմքում ընկած էր պատգամավոր Ալեքսեյ Միտրոֆանովի և ուսանող Անաստասիա Մոիսեևայի «Տատու Կամ Բեկ» («Тату Кам Бэк») գիրքը։ Ֆիլմի գլխավոր դերերը կատարում են հոլիվուդյան դերասաններ Շանտել վան Սանտենը և Միշա Բարտոնը։ Ֆիլմը պատմում է երկու աղջիկների պատմությունը՝ տասնյոթամյա ամերիկուհու և փոքրիկ գավառական քաղաքից նրա ռուս տարեկցուհու, ովքեր հանդիպում են Մոսկվայում, որպեսզի միասին գնան սիրելի խումբ «Տատու»-ի համերգին ։ Ֆիլմի առաջնախաղը կայանում է 2008 թվականի մայիսին, Կաննի 61-րդ կինոփառատոնի արտամրցույթային ծրագրի շրջանակներում ։
Սեպտեմբերի 12-ին «Amazon» ինտերներտ-խանութի ճապոնական բաժանմունքում կայանում է «Truth: Live in St. Petersburg» առաջին համերգային DVD-ի «տեսողական» ռելիզը, որը սկզբնապես ծրագրավորված էր 2006 թվականի սեպտեմբերին։ Սկավառակը թողարկվում է ճապոնական «Neformat Music Japan» լեյբլի կողմից։ Հոկտեմբերի 2-ին «t.A.T.u.»-ն սկսում է նկարահանումները «Թափթփուկների կառավարումը» երգի նոր տեսահոլովակի նկարահանումները Լոս Անջելեսում։ Երգը դառնում է «Թափթփուկների կառավարումը» ալբոմի պրե-սինգլը։ Նոյեմբերի 29-ին կայանում է «Թափթփուկների կառավարումը» երգի նախադիտումը «MTV Россия»-ում։ Խմբի երրորդ ալբոմի ռուսալեզու տարբերակի ռելիզը ծրագրավորված էր 2007 թվականի դեկտեմբերի 25-ին։ Սակայն դեկտեմբերի 12-ին հայտարարվում է, որ ռելիզը տեղափոխվում է 2008 թվականի ապրիլ։ 2007 թվականի դեկտեմբերի 27-ին Յուլիան ունենում է որդի, որին հետագայում անվանում են Սամիր։
2008 մարտի 6-ին կայանում է խմբի համերգը Սանտա Բարբարայում, մարտի 28-ին՝ Դուբայում, որտեղ երգչուհիներին արգելում են գրկախառնվել բեմի վրա ։ Ապրիլին հետաձգվում է Մինսկում ծրագրավորված համերգը։ «Սպիտակ թիկնոցիկ» մաքսի-սինգլի թողարկումը նախատեսված էր 2008 թվականի մայիսի կեսերին։ Ապրիլի 25-ին Թափթփուկների կառավարումը» ալբոմի երկրորդ սինգլ «220» երգը ընկնում է «Ռուսսկոե Ռադիո» («Русского радио») ռադիոկայանի պարբերականության մեջ։
2008 թվականի սեպտեմբերի 1-ին «Թափթփուկների կառավարումը» ալբոմի անվանումը փոխարինվում է «Ուրախ ժպիտներ» («Весёлые улыбки»)։ «You and I» երրորդ սինգլի առաջնախաղը կայանում է 2008 թվականի սեպտեմբերի 12-ին «Love Radio»-ի եթերում և «MySpace» խմբի պաշտոնական էջում։
2008 թվականի հոկտեմբերի 21-ին լույս է տեսնում «Ուրախ ժպիտներ» երրորդ ստուդիական ալբոմը, որը «Billboard» ամսագրի ռուսական հրատարակության վաճառքի ռեյտինգում զբաղեցնում է 7-րդ հորիզոնականը։ Նոյեմբերի 28-ին, «MTV Russia Music Awards-2008» մրցանակաբաշխության արարողության ժամանակ խումբ արժանանում է «MTV-ի լեգենդ» մրցանակին ։
2009 թվականի մարտի 21-ին խմբի մենեջմենթի ներկայացուցիչը իր բլոգում հայտարարում է, որ երկու երգչուհիներն էլ ծրագրում են սկսել մենակատարային կարիերա (Լենա Կատինան գործող թիմի աջակցությամբ)։ Ըստ նրա խոսքերի, 2008 թվականի դեկտեմբերին, Վոլկովայի, Կատինայի և նրանց պրոդյուսեր Բորիս Ռենսկու խորհրդակցությունում, «միաձայն որոշվում է դադարեցնել t.A.T.u. «full time»-ի գործունեությունը»։ Ինչպես նշում է խմբի ներկայացուցիչը. «բարոյական նկատառումներից ես չեմ նշի պատճառները և լոկ կասեմ, որ դրանք չեն վերաբերվում ոչ ստեղծագործական, ոչ առևտրային տեսակետին»։ Բացի այդ, 2008 թվականի վերջին դադարեցվում է աշխատանքը միջազգային ալբոմի վրա և դադարեցվում են բանակցությունները լեյբլների հետ։ Մոտակա ժամանակները խումբը ծրագրում է թողարկել հերթական տեսահոլովակը, «Ուրախ ժպիտներ» ալբոմի հատուկ հրատարակությունը։ Վոլկովայի վերաբերյալ ասվում է, որ «Յուլիան բացարձակ ինքնուրույն կսկսի զբաղվել իր կյանքով և կարիերայով, համենայն դեպս, առանց «t.A.T.u.»-ի մենեջմենթի մասնակցության» ։
Ապրիլի 17-ին թողարկվում է «Ուրախ ժպիտներ» ալբոմի չորրորդ սինգլը՝ «Ձյուն» («Снегопады»)։ Մայիսի 12-ին խումբը հյուրի կարգագիճակում ելույթ է ունենում «Եվրատեսիլ 2009» երգի մրցույթի կիսաեզրափակիչում, «Not Gonna Get Us» երգով ։ Հուլիսի 13-ին «MTV Baltic»-ում կայանում է խմբի առաջին միջազգային սինգլի պրեմիերան, «Ձյուն» երգի անգլալեզու տարբերակը, «Snowfalls» անվանումով։
Առաջին սինգլ «White Robe»-ի հոլովակը, թողարկված Բրազիլիայում և Արգենտինայում նոյեմբերի վերջին, «t.A.T.u.»-ի «Ուրախ ժպիտներ» ալբոմի անգլալեզու տարբերակի հրատարակությունից, արժանանում է առաջին հորիզոնականին «MTV Brazil»-ի «LAB DISK» ամենօրյա հիթ-շքերթում։ Տեսագրությունը շրջանցում է այնպիսի հիթերի, ինչպիսին են Բեյոնսեի (Beyoncé) «Broken Hearted Girl» և «Tokio Hotel»-ի «Automatisch»-ը, որոնք զետեղվում են երկրորդ և երրորդ հորիզոնականում։
Դեկտեմբերի 15-ին կայանում է «Waste Management» սկավառակի միջազգային ռելիզը։ Ֆիզիկական կրիչի վրա ձկավառակը թողարկվում է Ռուսաստանում, Բրազիլիայում, Արգենտինայում, Չիլիում և Կոլումբիայում։ Աշխարհի մնացած երկրներում կայանում է թվային ռելիզը։
2010-2014 թվականներ
2010 թվականի ապրիլի 13-ին կայանում է «Waste Management»-ի երկրորդ պրոմո-սինգլի պրեմիերան՝ «Sparks»: 2010 թվականի մայիսի 30-ին և հունիսի 12-ին կայանում են Լենա Կատինայի առաջին մենակատարային ելույթները։ Իր առաջին մենակատարային ծրագրերում նա ներկայացնում է «Տատու»-ի երգացանկի մի մասը, որին Վոլկովան բացասական է վերբերվում ։
2012 թվականի նոյեմբերի 12-ին ամերիկյան ձայնագրման «Cherrytree Records» ընկերությունը թողարկում է «200 km/h in the Wrong Lane» (10th Anniversary Edition) ալբոմի համաշխարհային վերահրատարկությունը, սկավառակը վերագրվում է «200 km/h in the Wrong Lane» ալբոմի ռելիզի 10-ամյակին։ Նաև, Կատինան և Վոլկովան, 2012 թվականի դեկտեմբերի 11-ին համատեղ ելույթ են ունենում որպես «t.A.T.u» խումբ Ռումինիայի «Ձայն» հեռուստաշուի ժամանակ, «200 km/h in the Wrong Lane» ալբոմի վերահրատարակության աջակցման համար։ Երկու օր անց մենակատարուհիները միասին հայտնվում են «Երեկոյան Ուրգանտ» շոուում, իսկ ավելի ուշ բազմիցս միասին հայտնվում են ռադիո-եթերներում։
2013 թվականի ապրիլի 25-ին կայանում է կազմալուծումից հետո խմբի առաջին համերգը։ Իրենց համերգի ժամանակ Լենան և Յուլիան կատարում են 13 երգ խմբի երեք ստուդիական ալբոմներից, որոշ երգեր համատեղ կատարվում էին առաջին անգամ («Running Blind», «Fly on the Wall»)։ 2013 թվականի հոկտեմբերի 17-ին կայանում է «Snickers Japan»-ի գովազդային հոլովակի պրեմիերան «t.A.T.u»-ի հետ համատեղ, որը հաշված օրերի ընթացքում հավաքում է միլիոն դիտում ՅուԹյուբում։ 2013 թվականի նոյեմբերի 22-ին ՆՏՎ հեռուստաալիքում կայանում է «t.A.T.u.»-ի մասին հաղորդման պրեմիերան «Կյանքն ինչպես երգ» («Жизнь, как песня»)։ Յուլիան պատմում է իր հղիության մասին, ինչու երբեք ամուսնացած չի եղել և ինչու է իսլամ ընդունել, իսկ Լենան պատմում է ամուսնու հետ հարաբերությունների մասին, ինչու Յուլիա Վոլկովային չի հրավիրել հարսանիքին և ինչ է արել նիհարելու համար։
2014 թվականի փետրվարի 7-ին դուետը ելույթ է ունենում Սոչիում կայացած Ձմեռային Օլիմպիական խաղերի բացման արարողության ժամանակ ։ Ռուսաստանի հավաքականի ներկայացման ժամանակ դուետը կատարում է «Մեզ չեն հասնի» երգը։ 2014 թվականի փետրվարի 17-ին Ելենա Կատինան իր պաշտոնական էջում տեղադրում է տեսաուղերձ այն մասին, որ նա երբեք չի աշխատի Յուլիա Վոլկովայի հետ և, որ «t.A.T.u»-ն նորից դադարեցրել է իր գոյությունը ։ Երեք օր անց, փետրվարի 20-ին, Յուլիա Վոլկովան տեղադրում է իր պատասխան տեսաուղերձը, որում քննադատում է նախկինում տեղադրված Կատինայի ուղերձը երկրպագուներին և պահանջում է բացատրություն տալ նրա իմաստի մասին ։ 2014 թվականի մարտի 5-ին Վոլկովան տեղադրում է ևս մեկ տեսաուղերձ, որում հայտարարում է, որ չնայած դուետի անդամների միջև գոյություն ունեցող տարաձայնությունների, նա այնուամենայնիվ չի բացառում հետագա համագործակցությունը Ելենա Կատինայի հետ ։
Քննադատություն
Խմբի գործունեությունը քննադատության է ենթարկվել տարբեր կողմերից, ինչը կապված էր ընտրված իմիջի հետ, սկանդալային վարքագծով և մասնակցուհիների հայտարարություններով (ելույթներ ներքնազգեստով ակումբներում և համերգներում , անպարկեշտ լեկսիկայի օգտագործումը հարցազրույցներում, սադրիչ լուսանկարներով):
Արևմտյան շուկա խմբի առաջին տեսահոլովակի թողարկումից հետո, որտեղ աղջիկները համբուրվում են, նրանց գործունեությունը գրավում է երաժշտական քննադատների ուշադրությունը։ «Billboard» հրատարակչությունը գրում է. ««All the Things She Said»՝ երգ, լիցքավորված ուժով, ընդիմացած կարոտին և ձանձրույթին, կախարդող, սինթեզատորի հզոր հնչողությամբ։ Երիտասարդ, կտրուկ… հզոր և խոստումնալից նորամուտ» ։ «New Musical Express»-ի լրագրողները նշում էին. «Պրոդյուսերները հաջող են կառուցել և երաժշտական գիծը, և սկանդալայինը, որպեսզի երաժշտությունը լավ վաճառվի» ։
Մեծ Բրիտանիայում որոշ քննադատների համար խմբի իմիջի թիրախ է դառնում մենակատարուհիների տարիքը։ Որոշ հասարակական գործիչներ և հեռուստահաղորդավարներ կոչ են անում «Ես ցնորված եմ» տեսահոլովակի ցուցադրման արգելմանը, «Տատու»-ին մեղադրելով «մանկապղծության քարոզչության» մեջ ։ Այսպես, հեռուստահաղորդավար Ռիչարդ Մեդլին դուետն անվանում է «նողկալի», «All the Things She Said» երգի տեսահոլովակը բնութագրելով որպես «բոլոր բրիտանական մանկապիղծների քաղցր երազանքների չափանիշ» ։ Ուրիշ կողմից, «The Daily Telegraph»-ի մեկնաբան Նիկ Կոուենը ասում է. «Այդ ամբողջ աղմուկը շեղում է նրանց երաժշտությունից, որը շատ էլ վատը չէ։ Այն ունի ավելի շատ մակարդակներ, քան կարելի է ենթադրել։ Եթե սկզբից արհեստական-ներթափանցող ձայնը թվում է պարզունակ, ապա շուտով դուք զարմանքով հայտնաբերում եք ոռնացող կիթառներ և կոշտ ռոքային ռիթմ» ։
«Մարդիկ-հաշմանդամներ» երգի և նրա վրա տեսահոլովակի պրեմիերայից հետո խմբի վրա թափվում է զայրույթի հեղեղ սահմանափակ կարողություններով մարդկանց կողմից, ովքեր երգն ընկալում էին որպես վիրավորանք իրենց հասցեին։ Դրա առիթ է հանդիսանում երգից մի տող. «Կորուսյալներին չեն սպասում, տխուրներին չեն ցանկանում։ Այդպիսիները չեն ապրում, նրանց ոտնատակ են տալիս, ինչպես կատուներին», ինչպես նաև այն, որ տեսահոլովակի մասովկայում ներգրավված էին իրական հաշմանդամներ՝ մարդ առանց ձեռքի և սայլակավոր։ Յուլիան և Լենան հերքում են բոլոր մեղադրանքները և պնդում են, որ իրենց երգը հաշմանդամների մասին է ոչ թե ֆիզիկապես, այլ հոգեպես՝ գթազուրկների, անհոգիների, եսասեր մարդկանց ։
Կազմը
Երաժիշտներ
MTV Video Music Awards
MTV Video Music Awards (VMAs) մրցանակը շնորհվում է MTV մալուխային հեռուստացանցի կողմից տարվա լավագույն տեսահոլովակի համար, սկսած 1984 թվականից։
World Music Awards
World Music Awards (WMAs, Համաշխարհային երաժշտական մրցանակներ), միջազգային երաժշտական ամենամյա մրցանակ, շնորհվող 1989 թվականից Մոնտե Կառլոյում։ Շնորհվում է կատարողներին նրանց ձայնագրությունների վաճառքի արդյունքներով, Ֆոնոգրամաների արտադրողների միջազգային ֆեդերացիայի տվյալների հիման վրա։
FMH Music TV
#5 «Ամենասեքսուալները» հիթ-շքերթում «All The Things She Said»-ի համար
Արտաքին հղումներ
Կատեգորիա:Երաժշտական խմբեր այբբենական կարգով Կատեգորիա:Եվրատեսիլ 2003 երգի մրցույթ Կատեգորիա:Դուետներ Կատեգորիա:ԼԳԲՏ-ն երաժշտության մեջ Կատեգորիա:«Ոսկե գրամաֆոն» մրցանակի դափնեկիրներ
Բերյոզովկա (Պելշմայի վտակ)
Բերյոզովկա (Берёзовка), գետ Ռուսաստանում, հոսում է Վոլոգդայի մարզում և Սոկոլսկի շրջանում։ Գետաբերանը տեղակայված է Պելշմա գետի աջ ափին՝ 68 կմ հեռավորության վրա։ Գետի երկարությունը 14 կմ է։ Բերյոզովկայի ակունքը գտնվում է Սոկոլ քաղաքից 19 կմ հյուսիս, Մորժենգա գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, ջրատնտեսային տեղամասը՝ Հյուսիսային Դվինա, ենթաավազանը՝ Սուխոնա։ Գետի գետային ավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ֆենիլկետոնուրիա
Պատմություն
Ֆենիլկետոնուրիան առաջին անգամ հայտնաբերվել է նորվեգացի բժիշկ Իվարա Ասբյորն Ֆելինգայի կողմից, ով 1934 թվականին նկարագրեց հիպերալանինեմիայի հետ կապված մտավոր հետամնացության առաջացումը։ Նորվեգիայում այդ հիվանդությունը հայտնի է նաև որպես Ֆյոլլինգի հիվանդություն ի պատիվ Ֆյոլլինգի ։ Հիվանդության բուժման մեթոդները առաջին անգամ մշակվել և բարեհաջող կերպով փորձարկվել է անգլիայում, Բիրմինգեմյան մանկական հոսպիտալում, 20-րդ դարի 50-ական թվականներին մի շարք բժիշկների կողմից, Խորսա Բիկկելիայի գլխավորությամբ, սակայն իրական հաջողությունը եկավ այն ժամանակ, երբ արդեն կարողանում էին վաղ հայտնաբերել և ախտորոշել նորածինների արյան բաղադրության մեջ ֆենիլալանինի քանակը (Գատրի մեթոդ, որը մշակվել է 1958-1961 թթ)։ Ժամանակի հետ, երբ ավելացան ֆենիլկետորուրիայի ախտորոշման և բուժման փորձերը, պարզ դարձավ, որ այս հիվանդության «պատասխանատուն» գեն է, որը հայտնի է որպես pah (eng.) ֆենիլալանինհիդրօքսիլազա  ։ Հայտնաբերվել և նկարագրվել են ֆենիլկետոնուրիայի նմանատիպ ձևեր, մշակված են բուժման նոր մեթոդներ։
Ազգագրություն
Շատ դեպքերում (դասական ձև) հիվանդության պատճառ կարող են հանդիսանալ, լյարդի՝ ֆենիլալանին 4-հիդրօքսիլազա ֆերմենտի կենսագործունեության կտրուկ անկումը կամ ամբողջական դադարեցումը, որը սովորաբար կատալիզում է ֆենիլալանինից թիրոզինի փոխակերպման ռեակցիան։ Մինչև 1% դեպքերում ֆենիլկետոնուրիան ներկայացված է ատիպիկ ձևերով, կապված այլ գեներում նկատված մուտացիաների հետ, որոնք պատասխանում են ֆերմենտների կոդավորման համար, որոնք նպաստում են Կո-ֆակտոր ֆենիլալանին հիդրօքսիլազայի - տետրահիդրոբիօպտերին (BH4)։ Հիվանդությունը ժառանգվում է աուտոսոմային ռեցեսիվ ձևով։ Հիվանդության տարածվածությունը տատանվում է բնակիչների տարբեր խմբերում. օրինակ, եվրոպոիդ ռասայի մոտ՝ ԱՄՆ-ում հանդիպում է միջինում 10000-ից 1-ի մոտ, ցուցանիշը չափազանց բարձր է թուրքիայում 2600-ից 1-ի մոտ։ Ֆինլանդիայում և Ճապոնիայում ֆենիլկետոնուրիայի ցուցանիշը չափազանց ցածր է 1 դեպք 100000-ից։ 1987 թվականին Սլովակիայում գնչուների որոշ խմբերում կատարված ուսումնասիրությունները ցույց տվեցին, որ ի շնորհիվ մոտ ազգակցական կապերի ֆենոլկետոնուրիան շատ բարձր է 40 ծնվածներից 1-ը հիվանդ է ։
Պաթոգենեզ
Որպես մետաբոլիկ արգելքի հետևանք օրգանիզմում տեղի է ունենում ֆենիլալանինի փոփոխականության խանգարումներ, ինչը առաջ է բերում թունավոր մնացորդների կուտակումներ՝ ֆենիլպիրոխաղողաթթվի և ֆենիլկաթնաթթվի, որոնք նորմայում գրեթե չեն առաջանում։ Բացի այդ, առաջանում են նաև այնպիսի նյութեր որոնք գործնականում բացակայում են ֆենիլէթիլամին և օրթոֆենիլացետատ, որոնց ավելցուկը գլխուղեղում առաջ է բերում լիպիդների մետաբոլիզմի խախտում։Ենթադրվում է, որ հենց դա էլ առաջ է բերում ինտելեկտի նվազում ընդհուպ մինչև հիմարության։ Ֆենիլկետոնուրիայի ժամանակ գլխուղեղի ֆունկցիաների խախտման մեխանիզմը մինչ օրս անհայտ է։ Ենթադրվում է, որ գլխուղեղի խախտման պատճառ կարող է հանդիսանալ թիրոզինի քանակի նվազումը և այլ մեծ ամինաթթուների, որոնք մրցակցության մեջ են մտնում ֆենիլալանինի հետ առաջացնելով գլխուղեղի արյան անոթների խցանումներ և դրսևորվում է ֆենիլալանինի ուղիղ տոքսիկ ազդեցությունը։
Բուժումը
Ըստ ժամանակակից ախտաբանության, պաթոլոգիական փոփոխություններից ամբողջական խուսափելու համար,անհրաժեշտ է ծնված օրվանից մինչև սեռահասունությունը սահմանափակել սննդի միջոցով օրգանիզմ ֆենիլալանինի ներմուծումը։ Հետագայում, չնայած նրան, որ բուժումը սկզբնական շրջանում թողնում է որոշակի ազդեցություն, այն իզորու չէ վերացնել սկզբում զարգացող գլխուղեղի հյուսվածքների անվերադարձ փոփոխությունները։ Մի շարք ժամանակակից գազավորված ըմպելիքներ, մաստակներ և բուժիչ դեղամիջոցներ իրենց բաղադրության մեջ պարունակում են ֆենիլալանին դիպեպտիդասպարտամի տեսքով, ինչի մասին արտադրողները պարտավոր են նշագրել պիտակի վրա։ Օրինակ, մի շարք ոչ ալկոհոլային խմիչքների վրա պիտակի նշագրումից հետո գրվում է սննդային արժեքը, որտեղ պարտադիր կերպով նշվում է, որ խմիչքը պարունակում է ֆենիլալանինի աղբյուր և ֆենիլկետոնուրիայով հիվանդներին հակացուցված է օգտագործել։ Ծննդատներում երեխայից 3 - 4 օր վերցնում են արյան փորձանմուշ և անց են կացնում նորածինի ամբողջական հետազոտություն որպեսզի պարզեն ժառանգական խախտումները և նյութափոխանակության խանգարումները։ Այս հետազոտությունների ընթացքում կարող ենք հայտնաբերել ֆենիլկետոնուրիան և որպես հետևանք հնարավոր է սկզբնական բուժում սկսել հետագա բարդություններից խուսափելու համար։ Ֆենիլպիրոխաղողաթթվային թուլամտությունը փորձել են բուժել ֆենիլալանինօքսիդազա ֆերմենտով, որը արդյունք չի տվել։ Ներկայումս նշանակվում է ֆենիլալանին չպարունակող սննդաբուժություն, որը առաջարկվում է մինչև հինգ տարեկան հիվանդ երեխաներին։ Բուժումը կատարվում է հետևյալ կերպ. Առաջին. սկզբից կատարվում է ախտորոշում, հաստատվելուց հետո, տևում է 10-20 օր, նշանակվում է խիստ դիետա, մինչև սեռական հասունությունը, ֆենիլալանինից լրիվ զուրկ սննդակարգով։ Մի շարք բժիշներ գտնում են, որ անհրաժեշտ է դիետան կիրառել մինչև կյանքի վերջ։ Նրանց առաջարկած դիետան միանշանակ բացառում էր միսը, ձկնատեսակները, կաթնամթերքները և այլ սննդանյութեր որոնք պարունակում են կենդանական և որոշակի բուսական սպիտակուցներ։ Սպիտակուցի պահանջը լրացվում է ֆենիլալանինից զուրկ ամինաթթուների խառնուրդներով՝ հիդրոլիզատային սպիտակուցներով։ Իսկ ինչ վերաբերվում է ֆենիլկետոնուրիայով հիվանդ նորածին երեխաներին, ապա նրանց կրծքով կերակրելը հնարավոր է և կարող է նույնիսկ լինել հաջող եթե պահպանվեն որոշ սահմանափակումներ ։ Երկրորդ. այս փուլում կատարվում է ֆենիլալանինի քանակի խիստ սահմանափակում։ Այս շրջանում սննդաբաժնի մեջ զգուշությամբ մտցնում են կենդանական ծագման սննդանյութեր, այն հաշվով, որ ֆենիլալանինի քանակը օրվա մեջ չգերազանցի 20-25 մգ` յուրաքանչյուր 1 կգ մարմնի զանգվածին։ Երրորդ. այս փուլում հիվանդին տրվում է այնպիսի սննդաբաժին, որի մեջ ֆենիլալանինի քանակը շատ քիչ է։ Դա անհրաժեշտ է այն պատճառով, որ ֆենիլալանինի երկարատև սահմանափակումը կարող է բերել սեփական սպիտակուցների քայքայմանը։ Սպիտակուցների քայքայումից խուսափելու համար հիվանդին տրվում է կաղամբ, գազար, լոլիկ, սոխ, խնձոր, խաղող, նարինջ, մուրաբաներ, մեղր։ Սննդաբաժնից հանվում է մսամթերքը, ձուն, պանիրը, շոկոլադը, խմորեղենը։ Կարտոֆիլը և կաթը նշանակվում են սահմանափակ քանակությամբ։ Սպիտակուցի, ճարպերի և ածխաջրերի հարաբերությունը պետք է համապատասխանի տարիքային պահանջին։ Սննդի օրվա կալորիականությունը պետք է նորմայից 10-12%-ով ավելի լինի։ Ֆենիլկետոնուրիայով հիվանդի դիետայի հաշվարկը կատարում է բժիշկը, հաշվի առնելով հիվանդի պահանջը ֆենիլալանինի նկատմամբ և նրա թույլատրելի քանակը։
ֆենիլալանինի պահանջը ֆենիլկետոնուրիայով հիվանդների համար. Բուժումը կատարվում է արյան մեջ և մեզում ֆենիլալանինի ու նրա փոխանակության քանակական որոշման հսկողության տակ։ Ելնելով այն հանգամանքից, որ բուժման արդյունավետությունն ուղիղ համեմատական է նրա կիրառման ժամկետին, անհրաժեշտ է բոլոր նորածիններին և վաղ մանկական տարիքի երեխաներին ենթարկել մասսայական հետազոտման՝ ֆենիլկետոնուրիայի վերաբերյալ։ Հիվանդության վաղ հայտնաբերումը և ժամանակին սկսած բուժումը կարող են կանխել ծանր թուլամտության հետագա զարգացումը։ Դա հատկապես կարևոր է այն պատճառով, որ ավելի մեծ տարիքում հիվանդներն աստիճանաբար ձեոք են բերում ֆենիլալանինը յուրացնելու ունակություն։ Հիվանդության մի շարք թույլ տեսակներ ենթարկվում են բուժման Կո-ֆակտոր տետրահիդրոբիոպտերինի միջոցով։ Սակայն այսօր ֆենիլկետոնուրիայի բուժման ավելի արդյունավետ միջոցներ են փնտրվում, որոնցից հատկանշական է առանձնացնել ֆենիլալանինլիազա բուսական ֆերմենտի միջոցով, որը օրգանիզմում վեր է ածվում ֆենիլալանինի անվնաս մետաբոլիտի և գենոթերապիա՝ հիմնված վիրուսային վեկտորի գիտելիքների վրա, որը պարունակում է ֆենիլալանին հիդրօքսիլազայի գենը։ Այդ մեթոդները դեռևս բժշկական լաբորատորիաների պատերից դուրս չեն եկել։ Ատիպիկ ձևերը չեն ենթարկվում դիետոթերապիայի և բուժվում են դեղանյութերի՝ տետրահիդրոբիոպտերինի կամ նրա սինթետիկ անալոգների՝ սապրոպտերինի ներմուծման միջոցով ):
Ծանոթագրություններ
Կատեգորիա:Ֆիզիոլոգիա Կատեգորիա:Հազվադեպ հանդիպող հիվանդություններ
Սան Կրիստոբալ դե լա Լագունա
Սան Կրիստոբալ դե լա Լագունա (San Cristóbal de La Laguna), քաղաք և մունիցիպալիտետ Իսպանիայում՝ Կանարյան կղզիների Սանտա Կրուս դե Տեներիֆե պրովինցիայում։ Համարվում է կղզիների մշակութային մայրաքաղաքը։ Միաձուլվել է մերձակա Սանտա Կրուս խոշոր քաղաքին։
Աշխարհագրություն
Քաղաքը գտնվում է Տեներիֆե կղզում։ Տարածքը՝ 102,06 կմ²։ Բնակչությունը՝ 152.222 մարդ (2010 թվականի տվյալներով)։ Կանարյան կղզիների նախկին մայրաքաղաքն է։
Eartha
Eartha, Աշխարհի խոշորագույն պտտվող գլոբուսը։ Այն գտնվում է քարտեզագրական նյութեր արտադրող DeLorme ընկերության գլխավոր գրասենյակում։ Գլոբուսը գտնվում է ամերիկյան Յարմուտ քաղաքում, Պորտլենդից փոքր-ինչ հյուսիս, Մեն նահանգում ։ DeLorme ընկերությունը երկար տարիներ առաջատար է եղել նորարար քարտեզագրման ոլորտում և GPS արտադրանքով։ DeLorme ընկերությունը առաջարկում է յուրահատուկ լուծումներ արագ փոփոխվող տեխնոլոգիաների համակարգում։ Ընկերությունը առաջարկում է նորագույն տեխնոլոգիաներ,լուծումներ առևվտրային և պետական ոլորտներում։ Գլոբուսի յուրաքանչյուր հատված մշակվել է՝ օգտագործելով համակարգչային բարձր տեխնոլոգիաներ։ Այն նախագծել է Դավիթ Դելորմը և կառուցվել է Դելորմ ընկերության աշխատակազմի կողմից։ «Eartha-ն մարտահրավեր է մեզ բոլորիս։ Այն կօգնի մեզ ավելի լավ քարտեզներ ստեղծել և օգնել շատ մարդկանց պատկերացում կազմել, թե ինչպես ենք մենք բոլորս միմյանց կապված Երկրի վրա» ,-ասում է Դելորմը ։ Հսկայական երկրագունդը ունի 41 ֆուտ երկարությամբ տրամագիծ և վելի քան 2,5 տոննա կշիռ։ Գլոբուսի վրա հյուսիսայն բեևռը տեսնելու համար անհրաժեշտ է աստիճաններով բարձրանալ երրորդ հարկ։ Eartha գլոբուսը տեղակայված է երեք հարկանի,ապակեպատ բակում։ Գեղեցիկ լուսավորվում է գիշերային ժամերին, պարզ երևում է ամերիկյան Երթուղի 1-ից։Eartha գլոբուսը ներկայացվել է 1998 թվականին և կառուցվել է երկու տարվա ընթացքում։ Նրա մասշտաբը հավասար է 1:1000000.դա նշանակում է, որ գլոբուսի մակերևույթի մեկ միլիմետրը համապատասխանում է Երկիր մոլորակի մակերևույթի մեկ կիլոմետրին։ Դա թույլ է տվել կառուցողներին ավելացնել բազմաթիվ դետալներ և մանրամասներ, ինչպիսիք են տրանսպորտային ցանցերը, քաղաքային տարածքները, ինչպես նայև մատնանշել բազմապիսի օգտակար տեղեղկատվություն ։ Այս գլոբուսը պատրաստված է հենց այն տեսքով,ինջպես այն երևում է տիեզերքից։ Eartha գլոբուսի ստեղծողները նպատակ են ունեցել մարդկանց տեղափոխել գեղեցիկի աշխարհ, ավելի լավ ծանոթացնել Երկիր մոլորակին, ավելի շատ գիտելիքներ տալ երկրագնդի վերաբերյալ, ավելի հեռուն գնալ Երկրի ճանաչման գործում ։ Մակերեսային պատկերների տվյալների բազան կազմել է 140 գիգաբայթ։ Դրանք ռեկորդային թվեր էին 1998 թվականի համար, երբ դեռ չկար Google Maps-ը։ Այս գլոբուսը տեղադրվել է ավելի քան 6000 ալյումինե խողովակներից պատրաստված շրջանակի վրա, որը ծածկված է քարտեզի 792 կտորներով։ Ինչպես գլոբուսների մեծամասնությունը, Eartha-ն նույնպես տեղադրված է 23,5 աստիճան տեքությամբ. հենց այդքան է կազմում Երկրի առանցքի տեքությունը իրականում։ Այս գլոբուսը մեկ լրիվ պտույտ է կատարում 18 րոպեում։ Սակայն հնարավոր է ավելացնել արագությունը, որ այն մեկ լրիվ պտւյտ կատարի մեկ րոպեում, կամ դանդաղեցնել այնքան, որ պտույտը տևի մեկ ժամ ։
Գյուդա
Գյուդա (Gudas), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Վարիյ կանտոնի կազմի մեջ (Պամիե շրջան)։ Համայնքի INSEE կոդ՝ 09137։
Բնակչություն
Համայնքի բնակչությունը 2008 թվականին կազմում էր 138 մարդ։
Տնտեսություն
2007 թվականի տվյալներով 92 աշխատունակ տարիքի մարդկանցից (15-64 տարեկան) 77-ը տնտեսապես ակտիվ էին, 15-ը անգործունակ (ակտիվության ցուցանիշը 83,7 %, 1999 թվականին եղել է՝ 77,6 %)։ 77 աշխատունակ բնակիչներից 69-ը աշխատում էին (39 տղամարդ և 30 կին), անաշխատանք էին 8-ը (1 տղամարդ և 7 կին)։ 15 անգործունակ մարդկանցից 3-ը աշակերտներ կամ ուսանողներ են, 6-ը թոշակառու, 6-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Մարգարիտ Բարանկիցե
Մարգարիտ Բարանկիցե (Marguerite Barankitse, Maggy, ), ազգությամբ թութսի բուրունդիացի մարդասեր։
Կենսագրություն
Մարգարիտի հայրը՝ Միշել Բարանկիցեն, 1962 թվականին մահացել է քաղցկեղից։ Մագիի պապը պահանջել է, որ մայրը երկու երեխաների ազգանունը փոխարինի հոր ազգանունով և «Habonimana»-ն («Աստված, ով հետևում է») դարձել է «Barankitse» («ինձ ուզում եք»)։ Տարրական դպրոցում ցուցաբերած բարձր առաջադիմության համար Մարգարիտին թույլատրել են շարունակել ուսումը։ 1970-1976 թվականներին սովորել է Բուժումբուրայի ավագ դպրոցում։ Աշխատանքային գործունեությունն սկսել է 1979 թվականից՝ որպես ֆրանսերենի ուսուցիչ Ռույիգի քաղաքում ։ 1981 թվականին վերապատրաստման դասընթացներ է անցել Լուրդում, 1983 թվականին վերադարձել է Ռույիգի։ Վրդոհված այն հանգամանքից, որ գերազանց առաջադիմությամբ ուսանողները չեն կարողանում ավելի բարձր կրթություն ստանալ, նա հանդես է եկել բոլորի համար հավասար կրթության առաջարկով։ Իր գործունեության համար 1986 թվականին կանգնել է դատարանի առջև։ Իր տանը ընդունել է որբերի, ինչի համար համարվել է «դավաճան»։ Կրթաթոշակ ստանալով՝ 1988 թվականին մեկնել է Ֆրիբուր, մինչև 1990 թվականը ուսանել Բենեդիկտի դպրոցում, այնուհետև 1991 թվականին վերադարձել Ռույիգի և աշխատել որպես առաջնորադարանի քարտուղար։ Ուսումը ընդհատել է 6 ամսով՝ օգնելու քաղցկեղից տառապող մորը, ով մահացել է 1989 թվականին։
Բուրունդիի քաղաքացիական պատերազմի տարիներին ականատես է եղել մարդկանց դաժան սպանությունների և որոշել է 25 երեխաների ապահովել սննդով և ապաստանով։ Եվրոպացի, բուրունդիացի ընկերների օգնությամբ ստեղծել է աջակցության ցանց։ 1994 թվականի մայիսին Ռույիգիի հռոմեական կաթոլիկ եպիսկոպոս Ժոզեֆ Մդուհիրուբուսան համաձայնվել է նախկին դպրոցը վերածել երեխաների համար ապաստանի, որն անվանվել է «Maison Shalom» («Խաղաղության տուն»)։
2009 թվականի հունիսին Լյուքսեմբուրգի դքսուհի Մարիա Թերեզան՝ ՅՈՒՆԻՍԵՖ-ի մանկական հարցերով փաստաբանը, Բուրունդի կատարած այցի ժամանակ այցելել է «Խաղաղության տուն» ։ 2011 թվականի հոկտեմբերին դքսուհու աջակցությամբ Մարգարիտ Բարանկիցեն Լյուքսեմբուրգում կազմակերպել է լուսանկարների ցուցահանդես՝ օգնելու «Խաղաղության տանը»։
Ակտիվ գործունեություն է ծավալել նաև Բուտեզի և Գիզուրու քաղաքներում, այնտեղ ևս հիմնել է մանկական ապաստաններ։ 2004 թվականին օժանդակություն է ցուցաբերել շուրջ 20,000 երեխաների ։
2017 թվականին մայիսի 26-ին Երևանում մարվել և շրջանառության մեջ է դրվել «Ավրորա» մարդասիրական նախաձեռնություն. «Ավրորա» մրցանակի դափնեկիրներ. Մարգարիտ Բարանկիցե» թեմային նվիրված նամականիշը ։
Արտաքին հղումներ
Կատեգորիա:Մարդասերներ Կատեգորիա:Ավրորա մրցանակակիրներ Կատեգորիա:Անձինք նամականիշերի վրա
Հեռուստաազդանշանում
Հեռուստաազդանշանում, հեռուստամեխանիկայի բաժին, որն ընդգրկում է վերահսկվող օբյեկտների վիճակի մասին ինֆորմացիան հեռավորության վրա հաղորդելու մեթոդներն ու տեխնիկական միջոցները։ Ազդանշանվում են, օրինակ, այնպիսի վիճակներ, ինչպիսիք են՝ «հոսանք կա-հոսանք չկա», «բաց է-փակ է». ազդանշաններ են հաղորդվում, երբ վերահսկվող ֆիզիկական մեծությունները հասնում են սահմանային արժեքի (առավելագույն, նվազագույն, վթարային)։ Դիսպետչերական պունկտում ազդանշանները վերարտադրվում են օպտիկական ինդիկատորներով, երբեմն ուղեկցվում ձայնային ազդանշանով։ Հեռուստաազդանշանումը հաճախ կիրառվում է հեռուստակառավարման հետ համատեղ։ Հեռուստաազդանշանման միջոցները երբեմն օգտագործում են ընդհատ չափիչ ինֆորմացիայի հաղորդման համար։
Կատեգորիա:Հեռուստամեխանիկա
Բորիս Խլեբնիկով
Բորիս Խլեբնիկով (Бори́с И́горевич Хле́бников, ), ռուս կինոռեժիսոր, սցենարիստ։
Կենսագրություն
Ալեքսեյ Պոպոգրեբսկու հետ նկարահանել է «Կոկտեբել» ֆիլմը, որի սցենարը հաղթել է Բեռլինի միջազգային կինոփառատոնում ։ Միաժամանակ, Ռուսաստանում սցենարը ստացել է ՌԴ մշակույթի նախարարության Կինեմատոգրաֆիայի ծառայության աջակցությունը։ «Կոկտեբել» ֆիլմը Մոսկվայի 25-րդ միջազգային կինոփառատոնում ստացել է ժյուրիի հատուկ մրցանակ, Կինոմամուլի միջազգային ֆեդերացիայի դեբյուտային մրցանակ, ռուս քննադատների ժյուրիի մրցանակ ։ Դրանից հետո երկու ռեժիսոորներն աշխատում են առանձին-առանձին։
Արտաքին հղումներ
Կատեգորիա:Ռուս կինոռեժիսորներ Կատեգորիա:Ռուս սցենարիստներ Կատեգորիա:Ռուս պրոդյուսերներ Կատեգորիա:«Կինոտավրի» դափնեկիրներ
Հետևորդները
Հետևորդները (The Descendants), ամերիկյան տրագիկոմեդիա է, որը նկարահանել է ռեժիսոր Ալեքսանդր Պեյնը 2011 թվականին։ Համաշխարհային պրեմիերան կայացել է 2011 թվականի նոյեմբերի 23-ին, Ռուսաստանում՝ 2012 թվականի հունվարի 26-ին։ Ֆիլմը հիմնված է Կաուի Հարթ Հեմինգսի նույնանուն վեպի վրա  ։
Պատմություն
Հավայացի իրավաբան ՄեԹ Քինգը և նրա բազմաթիվ հարազատները մեծ հողատարածք ունեն, որը ժառանգել են նախատատից։ Օրենսդրական փոփոխություններից հետո նրանք որոշում են այն վաճառել ոմն պարոն Հոլիթցերին։ Այս ընթացքում Քինգի կնոջ՝ Էլիզաբեթի հետ դժբախտ պատահար է տեղի ունենում։ Նա ընկնում է կոմայի մեջ, և պետք է մահանա ։
Փաստաբանը միայնակ է մնում երկու դուստրերի ` հարբեցող Ալեքսանդրայի և անդաստիարակ Սկոտի հետ։ Ալեքսանդրան պատմում է  հորը, որ իր մայրը սիրեկան է ունեցել։ Մեթին հաջողվում է պարզել, որ մրցակիցը՝ անշարժ գույքի գործակալ Բրայան Սպիրը գտնվում է մեկ այլ կղզու վրա։ Քինգը դստրերի հետ ուղևորվում է  որոնումների, ցանկանալով Սպիրին հնարավորություն տալ հրաժեշտ տալ Էլիզաբեթին ։
Մեթը տեղեկանում է իր բարեկամից, որ գործակալը պարոն Հոլիտցերի փեսան է և շահույթ պետք է ստանա Քինգի հողատարածքի վաճառման դեպքում։ Փաստաբանը ծանոթանում է Սպիրի կնոջ՝ Ջուլիայի հետ և վերջապես նրա ամուսնու հետ։ Նա խոստովանում է, որ սիրում է Ջուլիային, ոչ թե Էլիզաբեթին ։
Ընտանեկան խորհրդի ժամանակ մեծամասնությունը հավանություն է տալիս տարածքը Հոլիտցենին վաճառելու գաղափարին, բայց Մեթը հրաժարվում է ստորագրել պայմանագիրը։ Նա ներկայացնում է իր վերաբերմունքն այդ տարածքի հանդեպ, որի հետ իր տոհմը կապված է բազմամյա կապերով։
Քինգի կինը մնում է հիվանդանոցում։ Բրայան չի գալիս նրան տեսակցության, բայց նրա փոխարեն գալիս է Ջուլիան, ով արդեն տեղյակ է ամուսնու սիրավեպի մասին։ Նա ներում է Էլիզաբեթին։ Մեթը համբուրում է կնոջը, և շուտով նրա աճյունը թափում են օվկիանոսում։
Ստեղծում
Նկարահանումները սկսվել են 2010 թվականի մարտին, Հավայի նահանգում։ Սաունդթրեքը ներառում է բացառապես հավայան երաժշտություն, որը կատարվում է այնպիսի երգիչների կողմից ինչպիսիք են Գեբի Պահինուի, Ռեյմոնդ Կեյն, Կիոլա Բիմեր, Սաննի Չիլինգվորտ, Ջեֆրի Պիտերսոն, Դեննիս Կամարկահի և Լենա Մաչադո։
Արձագանք
Ֆիլմը շատ լավ ընդունվեց քննադատների կողմից։ Rotten Tomatoes կայքում ֆիլմը ունի 89% վարկանիշ 234 արձագանքների հիման վրա։
Երեք ճանաչված քննադատներ ֆիլմին տվեցին առավելագույն միավորներ. Ռոջեր Էբերթ, Պիտեր Թրևերս Rolling Stone ամսագրից և Լեոնարդ Մալտին։
Մրցանակներ և նոմինացիաներ
Ֆիլմը շատ լավ է ընդունվել աշխարհի կինոքննադատների մեծամասնության կողմից և արժանացել է բազմաթիվ կինոմրցանակների և պարգևների, այդ թվում 5 « Օսկար » անվանակարգերի։
Արտաքին հղումներ
Կատեգորիա:Ֆիլմեր այբբենական կարգով Կատեգորիա:2011 ֆիլմեր Կատեգորիա:Ամերիկյան դրամա ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Անգլերեն ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Fox Searchlight Pictures ֆիլմեր Կատեգորիա:Ամուսնական դավաճանությունը ֆիլմերում Կատեգորիա:Ամերիկյան վեպերի էկրանավորումներ Կատեգորիա:Ամերիկյան կինոկատակերգություններ Կատեգորիա:2010-ականների դրամա ֆիլմեր
Լյուկ Մաքշեյն
Լյուկ Մաքշեյն (Luke James McShane, ), անգլիացի շախմատիստ, գրոսմայստեր (2000 թ.)։
Արտաքին հղումներ
Կատեգորիա:Անգլիացի շախմատիստներ Կատեգորիա:Շախմատիստներ այբբենական կարգով Կատեգորիա:Օքսֆորդի համալսարանի շրջանավարտներ
Էյլերի բնութագիր
Էյլերի բնութագիր կամ  Էյլեր-Պուանկարայի բնութագիր, բնութագիր է տոպոլոգիական տարածության. Էյլերի տարածության բնութագիրը X սովորաբար նշանակում են \chi(X)։
Հիրադո ամրոց
Հիրադո ամրոց, ամրոց Ճապոնիայի Նագասակի պրեֆեկտուրայում։ Հայտնի է նաև Կամեոկա և Ասախիտակե անվանումներով։ Ամրոցը գտնվում է մի բլրի վրա, որտեղից բացվում է գեղատեսիլ տեսարան։
Էյլերի բնութագիր
Գաուս-Բոննի թեորեմը
Երկչափ կոմպակտ կողմորոշված  ռիմանյան բազմակերպության (մակերևույթի) S համար առանց սահմանների գոյություն ունի Գաուս -Բոննի բանաձևը, կապում է էյլերյան բնութագիրը \chi(S) գաուսյան թեքվածության K բազմակերպության հետ։ որտեղd\sigma — մակերևույթի մակերեսի տարր է S.
Հիրադո ամրոց
Պատմություն
Ամրոցը կառուցվել է 1599 թվականին տարածքը կառավարող Մացուուրի իշխանության 26-րդ ղեկավարի կողմից ։
Էյլերի բնութագիր
Պատմություն
1752 թվականին Էյլերը հրապարակել է բանաձևը, կապելով միմյանց եռչափանի բազմանիստի նիստերը։ Բնագրի աշխատանքում բանաձևը ներկայացվում է ~S+H=A+2 տեսքով, որտեղ S-ը գագաթների թիվն է, H-ը՝ նիստերի քանակը, A-ն՝ կողերի քանակը։
Հիրադո ամրոց
Պատմություն
1613 թվականին դղյակը այրվել է, ամրոցի վերականգնման աշխատանքները սկսվել են 1704 թվականին Մացուուրի իշխանության 29-րդ ղեկավարի կողմից։ 1707 թվականից ամրոցի վերին հարկերը իշխանության համար ծառայել են որպես ապրելու վայր։ Վերականգնումն ավարտվել է 1718 թվականին, ամրոցը դարձել է Մացուուրիի իշխանության կենտրոնը ։
Էյլերի բնութագիր
Պատմություն
Ավելի վաղ այդ բանաձևը հանդիպում է Ռընե Դեկարտի ձեռագրերում, հրատարակված XVIII դարում։